試院看月呈子駿明叔
作者：孔武仲
朝代：宋

paragraphs: 禁城遙想催銀箭，燈火相望人語斷。
門外流塵任自高，中秋好月來相伴。
依樓委砌冰皎潔，射隙侵櫺雪凌亂。
同僚二公迹見親，相應頋影爲三人。
吟咏清景臨佳樹，骨爽襟寒不能去。
頗疑宵夢到蟾宫，欲把秋毫分玉兔。
中山美酒生微波，銀瓶快瀉金叵羅，相邀一醉君如何。